(આયુષી સેલાણી તેમના જીવનમાં થતા દરેક બનાવને વાર્તાસ્વરૂપે ઉતારતાં આવ્યાંછે. વાર્તા, સાહિત્ય તેમ જ કવિતાઓથી જ તેમની જિંદગી રંગાયેલી છે. શબ્દ તેમજ સાહિત્યના આ પ્રદેશમાં તેમની કલમ પીંછી વડે અમીછાંટણાં કરતી રહે છે અને એમ જ તેઓ તેમનાં સપનાંને સાકાર કરી રહ્યાં છે. પ્રીમિયમ ગુજરાતી મેગેઝિન ‘કોકટેલ જિંદગી’માં તેમની ફેશનની કોલમ પ્રકાશિત થાય છે. તેમજ રાજકોટના સાંધ્ય દૈનિક ‘ગુજરાત મિરર’માં તેમની વાર્તાની કોલમ છપાય છે. આ ઉપરાંત એક પોલોટીકલ સોશ્યિલ મીડિયા મેનેજ કરતી સંસ્થામાં તેઓ કન્ટેન્ટ રાઈટર તરીકે જોડાયેલાં છે, જ્યાં ગુજરાતના નેતાઓનું સોશ્યિલ મીડિયા એકાઉન્ટ મેનેજ થાય છે. ‘વેબગુર્જરી’ને આ વાર્તા પાઠવવા બદલ તેમને ‘વેગુ’ પરિવાર તરફથી ધન્યવાદ. – ‘વેગુ’ સાહિત્ય સમિતિ)